કુંવરજીભાઇએ રાજકીય કારકિર્દીની શરૂઆત 1988માં જનડા ગ્રામ પંચાયતમાં સરપંચની ચૂંટણી લડી કરી હતી. બાદમાં 1990માં ગુજરાત એસ.ટી. નિગમના ચેરમેન બન્યા હતા. પ્રથમ વિધાન સભા 1990માં જનતા દળમાંથી લડ્યા હતા અને તેમાં તેની હાર થઇ હતી. સમય જતા જનતા દળનું કોંગ્રેસમાં વિલિનીકરણ થયું હતું. ત્યારથી કુંવરજીભાઇ કોંગ્રેસ સાથે હતા. ચાર વખત વિધાનસભા જીત્યા છે અને એકવખત સાંસદ રહી ચૂક્યા છે. હાલ પણ તેઓ વર્તમાન ધારાસભ્ય જ હતા. સાથે અખિલ ભારતીય કોળી સમાજના પ્રમુખ તરીકેની ફરજ બજાવી રહ્યા છે. 2008માં પબ્લિક એકાઉન્ટ્સ કમિટીના ચેરમેન રહી ચૂક્યા છે. 2009માં ભારતીય મેમ્બર ઓફ કમિટી ઓન રૂરલ ડેવલોપર્સના સદસ્ય બન્યા હતા. પ્રથમ શિક્ષક તરીકે વીંછિયાની અજમેરા હાઇસ્કુલમાં ફરજ બજાવી હતી.